[{"text_idx": "#000000", "text": "Mae\u2019r ffigurau diweddaraf yn dangos sut mae Cymru\u2019n sbarduno gweledigaeth y DU ar gyfer gwyddorau bywyd"}, {"text_idx": "#000001", "text": "Tynnwyd sylw at bwysigrwydd Cymru i sector gwyddorau bywyd y DU mewn dwy set o ffigurau diweddar sy\u2019n dangos perfformiad cryf mewn agweddau allweddol ar fusnesau gwyddorau bywyd yng Nghymru."}, {"text_idx": "#000002", "text": "Mae Ffigurau gan y Swyddfa Gwyddorau Bywyd (OLS), a ryddhawyd ar 01 Rhagfyr 2022 ac sy\u2019n cynnwys data hyd at ddiwedd y flwyddyn ariannol yn 2021, yn dangos twf cryf yn incwm a chyflogaeth busnesau gwyddorau bywyd yng Nghymru."}, {"text_idx": "#000003", "text": "Yn y cyfamser, mae\u2019r ffigurau allforio diweddaraf ar gyfer Cymru yn dangos dylanwad byd-eang cynyddol gwyddorau bywyd Cymru. Mae\u2019r ffigurau, a gyhoeddwyd ar 19 Rhagfyr 2022, ac sy\u2019n cynnwys data hyd at drydydd chwarter 2022, yn dangos twf sylweddol mewn allforion ar gyfer y diwydiant gwyddorau bywyd."}, {"text_idx": "#000004", "text": "Mae ffigurau OLS yn dangos bod twf incwm busnesau gwyddorau bywyd yng Nghymru yn uwch na thwf busnesau yng ngweddill y DU. Mae\u2019r diwydiant wedi cynhyrchu \u00a32.62 biliwn mewn trosiant yng Nghymru \u2013 cynnydd o 12.1% ers y flwyddyn flaenorol \u2013 o\u2019i gymharu a\u0302 chynnydd o 9% yn nhrosiant busnesau gwyddorau bywyd ledled y DU fel cyfangorff.\nMae nifer y bobl oedd yn cael eu cyflogi yn y diwydiant yng Nghymru hefyd wedi cynyddu 1.9%, gan barhau a\u0302\u2019r tuedd o dwf cyson mewn ffigurau cyflogaeth, a chadw\u2019n wastad a\u0302\u2019r ffigurau twf cyflogaeth a welwyd yng ngweddill y DU.\nMae nifer y busnesau gwyddorau bywyd sy\u2019n gweithredu yng Nghymru wedi aros yn gadarn, gyda chynnydd bach o 0.4%, ar o\u0302l gweld gostyngiad yn nifer y busnesau mewn blynyddoedd blaenorol.\nMae\u2019r ffigurau allforio diweddaraf yn dangos bod nwyddau \u2018Meddyginiaethol a Fferyllol\u2019 ymhlith y 5 cynnyrch uchaf a oedd yn cael eu hallforio o Gymru. Gyda gwerth blynyddol o \u00a31.1 biliwn, roedd yr allforion fferyllol diweddaraf wedi codi dros 30% o\u2019i gymharu a\u0302\u2019r cyfnod blaenorol."}, {"text_idx": "#000006", "text": "\u201cRoeddwn i\u2019n falch o weld y ffigurau diweddaraf yn dangos cryfder y sector gwyddorau bywyd yng Nghymru, ond doeddwn i ddim yn synnu. Dros y blynyddoedd diwethaf, mae Llywodraeth Cymru wedi mynd ati\u2019n rhagweithiol i gefnogi twf y diwydiant ac wedi creu amgylchedd lle gall busnesau gwyddorau bywyd ffynnu."}, {"text_idx": "#000007", "text": "Fel mae\u2019r ymateb unedig i Covid-19 wedi dangos, rydyn ni hefyd wedi gweld y diwydiant yn dod at ei gilydd go iawn, gyda busnesau a darparwyr iechyd a gofal cymdeithasol yn cydweithio\u2019n fwy effeithiol nag erioed i ddod o hyd i atebion i heriau gwirioneddol ym maes iechyd a gofal. Mae hyn wedi bod yn beth cadarnhaol iawn i gleifion ac i\u2019r diwydiant fel ei gilydd, ac rydyn ni yn Hwb Gwyddorau Bywyd Cymru yn falch o fod wedi chwarae rhan yn hynny."}, {"text_idx": "#000008", "text": "O ystyried y datblygiadau cyffrous a welsom yn 2022, gan gynnwys cwmni\u0308au rhyngwladol mawr yn tyfu yng Nghymru a llawer o fusnesau newydd ac arloesol yn cael eu lansio, rwy\u2019n credu y byddwn yn gweld tystiolaeth gryfach fyth o bw\u0302er gwyddorau bywyd Cymru yn y blynyddoedd i ddod.\u201d"}, {"text_idx": "#000009", "text": "Mae Cymru wedi gweld twf sylweddol yn y sector gan gwmni\u0308au fel QuidelOrtho, sefydliad byd-eang sy\u2019n cynhyrchu cynnyrch gofal iechyd diagnostig arloesol gyda chyfleusterau gweithgynhyrchu ym Mhencoed; a BBI, sydd wedi\u2019u lleoli yng Nghrymlin ac sy\u2019n darparu gwasanaethau datblygu a gweithgynhyrchu profion imiwno-adnabod i gleientiaid ledled y byd.. Hefyd, yn ddiweddar cyhoeddodd Siemens Healthineers, y cwmni technoleg feddygol byd-eang blaenllaw, gynlluniau i uwchraddio ei gyfleuster yn Llanberis, ynghyd a\u0302 chreu 100 o swyddi newydd, gyda chymorth Llywodraeth Cymru."}, {"text_idx": "#000011", "text": "\u201cMae ein sector gwyddorau bywyd yn rhan hollbwysig o economi Cymru. Mae Llywodraeth Cymru wedi bod yn benderfynol o gefnogi\u2019r sector i dyfu a ffynnu, ac mae\u2019r canlyniadau diweddaraf hyn yn dangos bod cymorth yn wirioneddol yn dwyn ffrwyth."}, {"text_idx": "#000012", "text": "\u201cNid yn unig mae ein cwmni\u0308au gwyddorau bywyd yn creu ac yn darparu swyddi o ansawdd uchel i bobl ledled Cymru, ond maen nhw hefyd yn datblygu cynnyrch a gwasanaethau sy\u2019n mynd i\u2019r afael a\u0302\u2019r problemau rydyn ni\u2019n eu hwynebu fel cymdeithas heddiw. Mae hyn yn hanfodol wrth i ni barhau i adfer ar o\u0302l pandemig Covid, gan alluogi pobl i fyw bywydau cynhyrchiol ac iachach.\u201d"}, {"text_idx": "#000013", "text": "\u201cDros y blynyddoedd diwethaf, rydyn ni wedi gweld twf sylweddol o un flwyddyn i\u2019r llall, wedi\u2019i sbarduno gan ein gwerthiannau yn y DU a dramor. A ninnau wedi ein lleoli yng nghanolbarth Cymru ochr yn ochr a\u0302\u2019n ti\u0302m o reolwyr tiriogaeth ledled y DU, rydyn ni\u2019n gallu meithrin perthynas agos a\u0302 phrifysgolion a\u2019r GIG, ac mae\u2019n rhoi\u2019r cyfle i ni gael gweithlu lleol hynod o gryf, profiadol a ffyddlon. Ar ben hynny, mae\u2019r cymorth arloesi rydyn ni wedi\u2019i gael gan Lywodraeth Cymru yn sicr wedi caniata\u0301u i ni roi ein cynlluniau twf ar waith a phrofi\u2019r cynnydd rydyn ni\u2019n ei weld ar hyn o bryd.\u201d"}, {"text_idx": "#000014", "text": "Yn y cyfamser, mae Llusern Scientific, sy\u2019n arbenigo mewn diagnosteg foleciwlaidd fforddiadwy, symudol a hawdd ei defnyddio, yn un o nifer o gwmni\u0308au gwyddorau bywyd newydd a lansiwyd yn ddiweddar yng Nghymru. Dywedodd Emma Hayhurst, Prif Weithredwr y cwmni:"}, {"text_idx": "#000015", "text": "\u201cAllem ni ddim dychmygu lansio ein busnes yn unman arall. Nid yn unig rydyn ni wedi\u2019n hamgylchynu a\u0302 llawer o arloeswyr newydd eraill, ond mae\u2019r amgylchedd cefnogol yno ar gyfer sefydlu cwmni deillio wedi bod yn amhrisiadwy. Rydyn ni wedi cael cymorth i ddatblygu ein gwefan, casglu ein data clinigol, arddangos ein cynnyrch yn y DU ac yn rhyngwladol, datblygu cysylltiadau a\u0302 chwsmeriaid ac agor ein rownd gyllido gyntaf.\u201d"}, {"text_idx": "#000016", "text": "Yn ogystal a\u0302\u2019r ffigurau diweddar, amlygwyd arwyddoca\u0302d sector gwyddorau bywyd Cymru tua diwedd y llynedd gan Ysgrifennydd Masnach y DU, Kemi Badenoch, mewn ymweliad a\u0302 Chymru. Yn ystod yr ymweliad, roedd yr Ysgrifennydd Masnach wedi disgrifio Cymru fel rhywle oedd \u201cyn hollbwysig i\u2019n sector gwyddorau bywyd\u201d yn ogystal a\u0302 rhywle oedd yn \u201chybu safle\u2019r DU fel archbw\u0302er gwyddoniaeth\u201d."}, {"text_idx": "#000017", "text": "Mae M-SParc ei hun yn cefnogi tenantiaid yn y Sector Gwyddor Bywyd. Dywedodd Pryderi ap Rhisiart, MD, \u201cMae gennym ni denantiaid gan gynnwys Virustatic, a ddaeth a\u0302 masgiau wyneb allan yn ystod covid a all ladd y firws \u2013 am waith anhygoel! Mae gennym ni amrywiaeth yn Naturiol sy\u2019n edrych ar brofion TB Gwartheg, Ceridwen Oncoleg yn ymchwilio i ganserau prin, a Chris Subbe uwch ddarlithydd clinigol yn ysgol y gwyddorau meddygol ac iechyd ym Mhrifysgol Bangor. Mae\u2019r Sector Gwyddor Bywyd yn wirioneddol ffynnu ledled Cymru ac rydym yn falch o fod yn rhan o hynny.\u201d"}, {"text_idx": "#000018", "text": "Gall busnesau gwyddorau bywyd sy\u2019n gweithredu yng Nghymru (neu sy\u2019n ystyried gwneud hynny) gael mynediad at amrywiaeth o gymorth gan Hwb Gwyddorau Bywyd Cymru. O arloesi a chymorth a\u0302 phrosiectau wedi\u2019i deilwra, i gyflwyniadau a chyfleoedd i rwydweithio, cysylltwch a\u0302\u2019u ti\u0302m o arbenigwyr i weld beth sydd ar gael yn "}, {"text_idx": "#000020", "text": "Creu clystyrau yng Ngogledd Cymru!"}]